proxectonos/corpus_dominio_legal_administrativo_tmp huggingface dataset:
EXTRACTO da Resolución do 7 de outubro de 2019 pola que se lle dá publicidade ao acordo do Consello de Dirección que modifica as bases reguladoras dos préstamos previstos no Instrumento financeiro préstamos pemes Galicia-programa operativo Feder Galicia 2014-2020 (código de procedemento IG534C).
Instituto Galego de Promoción Económica — III. Outras disposicións — 16/10/2019

BDNS (Identif.): 366962.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Modificación do importe
Establécese a liña de préstamos directos do Igape Préstamos IFI TUR, polo importe máximo indicado a seguir, que se establece conxuntamente coas liñas de préstamos IFI Industria 4.0 e IFI Relanzamento, que se modifica neste punto:
Préstamos IFI Industria 4.0., Préstamos IFI Relanzamento e Préstamos IFI Tur: 27.000.000 €, dos que ata un máximo de 2.000.000 € destinaranse a Préstamos IFI Relanzamento.
Préstamos IFI Industria 4.0. e IFI Tur: con cargo á partida orzamentaria 09.A1-741A-8310 e por un importe de 5.479.412 € con cargo ao exercicio 2018, 10.520.000 € con cargo ao exercicio 2019 e 9.000.588 € con cargo ao exercicio 2020.
Préstamos IFI Relanzamento: con cargo á partida orzamentaria 09.A1-741A-8310 e por un importe de 1.000.000 € con cargo ao exercicio 2019 e 1.000.000 € con cargo ao exercicio 2020.
Santiago de Compostela, 7 de outubro de 2019
RESOLUCIÓN do 30 de setembro de 2019 pola que se anuncia a convocatoria de axudas de acción social para o persoal laboral desta entidade para o exercicio 2019.
Consello da Cultura Galega — III. Outras disposicións — 16/10/2019

A Comisión Executiva do Consello da Cultura Galega, na súa reunión do 13 de xuño de 2019, aprobou as bases reguladoras para a concesión das axudas ao seu persoal, encadradas dentro dos fondos de acción social para o exercicio 2019: axudas para a atención a discapacitados. Estas bases están expostas no taboleiro de anuncios e na intranet da institución e queda aberto o prazo de presentación de solicitudes a partir do día seguinte ao da publicación deste anuncio no Diario Oficial de Galicia durante quince días.
Santiago de Compostela, 7 de outubro de 2019
RESOLUCIÓN do 8 de outubro de 2019 pola que se procede á publicación dos requirimentos de emenda das axudas para novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020 (Galicia Emprende).
Instituto Galego de Promoción Económica — III. Outras disposicións — 16/10/2019

Mediante a Resolución do 2 de abril de 2019 (DOG núm. 75, do 17 de abril) publicáronse as bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, procedéndose á súa convocatoria, en réxime de concorrencia competitiva, para o ano 2019 (Galicia Emprende).
Por parte do órgano instrutor do procedemento administrativo previsto no artigo 10 das ditas bases reguladoras, están analizándose as solicitudes presentadas polos solicitantes que se acolleron á primeira convocatoria de axudas (2019.1).
Nunha primeira fase de revisión identificáronse varios expedientes que carecen dalgún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 10.2 das bases reguladoras dispón que de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, este requirimento de emenda realizarase preferentemente mediante publicación no Diario Oficial de Galicia e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido detallado do requirimento que se fai.
Os requirimentos obxecto da presente resolución non se publican na súa integridade en virtude da cautela prevista no artigo 46 da Lei 39/2015.
En virtude do anterior,
Primeiro. Dar publicidade á relación de solicitantes da primeira convocatoria (2019.1) cuxos expedientes deben ser obxecto de emenda segundo se recolle no anexo I a esta resolución.
Segundo. Habilitar un prazo de 10 días naturais para que os requiridos accedan á Oficina Virtual do Igape desde a páxina web do Instituto Galego de Promoción Económica (Igape), no enderezo www.tramita.igape.es, utilizando o seu NIF e o código IDE do expediente, para acceder ao requirimento individualizado de emenda. Entenderase rexeitado cando transcorresen dez días naturais desde a posta á disposición do requirimento sen que se aceda ao seu contido.
Terceiro. Establécese un prazo de dez días hábiles para achegar a documentación sinalada, contado a partir do día hábil seguinte ao acceso ao requirimento individualizado, ou a partir do día en que se puxo á súa disposición no caso de non acceder ao seu contido.
Cuarto. De acordo co disposto no artigo 10.2 das bases reguladoras, no suposto de que non se atenda ao requirimento no prazo indicado, ou se a emenda resulta incompleta ou defectuosa, teráselle por desistido na súa petición ao solicitante e arquivarase o expediente, tras a correspondente resolución que será ditada nos termos previstos no artigo 21 da devandita Lei 39/2015.
Santiago de Compostela, 8 de outubro de 2019
ORDE do 8 de outubro de 2019 pola que se amplía o prazo de xustificación das subvencións convocadas ao abeiro da Orde do 11 de abril de 2019 pola que se establecen as bases reguladoras para a concesión, en réxime de concorrencia competitiva, de subvencións para a innovación, a dixitalización e a implantación de novas fórmulas de comercialización e expansión do sector comercial e artesanal, e se procede á súa convocatoria para o ano 2019 (código de procedemento CO300C).
Consellería de Economía, Emprego e Industria — III. Outras disposicións — 16/10/2019

A Orde do 11 de abril de 2019, publicada no
Diario Oficial de Galicia
núm. 80, do 26 de abril de 2019, establece as bases reguladoras para a concesión, en réxime de concorrencia competitiva, de subvencións para a innovación, a dixitalización e a implantación de novas fórmulas de comercialización e expansión do sector comercial e artesanal, e se procede á súa convocatoria para o ano 2019 (código de procedemento CO300C).
No artigo 1.3 parágrafo segundo do anexo I das bases reguladoras, establécese a consideración de actuacións subvencionables sempre que estas sexan realizadas e efectivamente pagadas desde o 1 de xaneiro de 2019 ata a data límite de xustificación establecida no artigo 19.
O artigo 19 do anexo I das bases reguladoras establece que o pagamento da subvención quedará condicionado á presentación, nos lugares sinalados no artigo 3 da convocatoria e ata o 30 de outubro de 2019, dunha copia da documentación especificada no citado artigo 19.
Tendo en conta o longo proceso de avaliación, e co fin de optimizar os procesos de xestión e dado que non se causa prexuízo a terceiros, procede modificar o artigo 19.1 do anexo I da orde, ampliando o prazo ata unha data que permita a mellor xustificación por parte dos beneficiarios.
A teor do exposto, en virtude das competencias que ten atribuídas a Consellería de Economía, Emprego e Industria en materia de comercio interior, e no exercicio das atribucións que me foron conferidas,
Artigo único. Modificación do artigo 19.1 do anexo I da Orde do 11 de abril de 2019 pola que se establecen as bases reguladoras para a concesión, en réxime de concorrencia competitiva, de subvencións para a innovación, a dixitalización e a implantación de novas fórmulas de comercialización e expansión do sector comercial e artesanal, e se procede á súa convocatoria para o ano 2019 (código de procedemento CO300C).
O primeiro parágrafo do artigo 19.1 do anexo I da referida orde queda redactado nos seguintes termos:
«O pagamento da subvención quedará condicionado á presentación, nos lugares sinalados no artigo 3 da convocatoria, e ata o 15 de novembro de 2019, dunha copia da seguinte documentación:»
Disposición derradeira única. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 8 de outubro de 2019
RESOLUCIÓN do 7 de outubro de 2019 pola que se modifica a distribución entre créditos orzamentarios da Resolución do 6 de xuño de 2019 pola que se establecen as bases reguladoras das subvencións do programa de fomento do parque de vivenda en alugamento do Plan estatal de vivenda 2018-2021, e se procede á súa convocatoria para o ano 2019, con carácter plurianual (código de procedemento VI432C).
Instituto Galego da Vivenda e Solo — III. Outras disposicións — 14/10/2019

Con data do 19 de xuño de 2019 publicouse no Diario Oficial de Galicia a Resolución do 6 de xuño de 2019 pola que se establecen as bases reguladoras das subvencións do programa de fomento do parque de vivenda en alugamento do Plan estatal de vivenda 2018-2021, e se procede á súa convocatoria para o ano 2019, con carácter plurianual (código de procedemento VI432C).
O ordinal trixésimo terceiro da citada resolución dispón, no seu parágrafo 1, que as axudas previstas nesa convocatoria se farán efectivas con cargo ás aplicacións orzamentarias 07.83.451B.760.0, 07.83.451B.770.0 e 07.83.451B.781.0, dos orzamentos xerais da Comunidade Autónoma de Galicia, coa seguinte repartición plurianual:
O artigo 31 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, establece que cando a contía total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Unha vez rematado o prazo de presentación de solicitudes fixado no ordinal trixésimo cuarto da Resolución do 6 de xuño de 2019 resulta que o grao de execución na anualidade de 2019 vai ser inferior ao previsto inicialmente e, por outra parte, na aplicación orzamentaria 07.83.451B.760.0 existe un remanente que convén asignar a outras tipoloxías de beneficiarios, co fin de optimizar os recursos dispoñibles para esta convocatoria e cubrir o maior número posible de actuacións subvencionables, baixo a perspectiva da eficiencia na asignación dos recursos públicos.
Por todo o exposto, e no uso das facultades que me foron conferidas,
Modificar a distribución entre créditos orzamentarios destinados ás axudas convocadas ao abeiro da Resolución do 6 de xuño de 2019, como a seguir se indica:
Santiago de Compostela, 7 de outubro de 2019
ORDE do 11 de outubro de 2019 pola que se ditan normas que determinan os servizos mínimos durante a folga xeral convocada para o día 16 de outubro de 2019 no ámbito territorial do Concello das Pontes de García Rodríguez.
Consellería de Política Social — III. Outras disposicións — 14/10/2019

O exercicio do dereito de folga queda condicionado ao mantemento dos servizos esenciais definidos no artigo 2 do Decreto 155/1988, do 9 de xuño (DOG do 20 de xuño).
O artigo 3 do devandito decreto faculta os conselleiros competentes, por razón dos servizos esenciais afectados, para que, mediante orde e ante cada situación de folga, determinen o mínimo de actividade necesaria para asegurar o mantemento de tales servizos, e o persoal preciso para prestalos.
A organización sindical Confederación Intersindical Galega (CIG), a organización sindical Comisións Obreiras (CC.OO.) e a organización sindical Unión Xeral de Traballadores (UGT) comunicaron a esta Administración a convocatoria dunha folga xeral no ámbito territorial do Concello das Pontes de García Rodríguez. A folga desenvolverase desde as 00.00 horas ás 24.00 horas do día 16 de outubro de 2019.
A necesaria conciliación entre o exercicio do dereito constitucional de folga e o mantemento dos servizos esenciais obriga á Administración autonómica, de acordo coa normativa vixente, a fixar uns servizos mínimos indispensables para o funcionamento dos servizos esenciais e para garantir o dereito ao traballo, que se concretan e xustifican na presente orde, no que respecta aos servizos prestados por esta consellería.
No ámbito da Consellería de Política Social, tómase en consideración para a determinación dos servizos mínimos a necesidade da presenza efectiva que garanta o funcionamento dos centros, así como a súa apertura. Estes servizos mínimos fixados no ámbito dos servizos sociais considéranse imprescindibles para garantir unha atención axeitada ás persoas residentes ou usuarias destes centros, máxime cando é necesario dar unha resposta inmediata ás diferentes situacións de emerxencia social.
De acordo coa normativa citada e cos argumentos expostos, e oído o comité de folga,
Artigo 1. Centro de día As Pontes
Para o persoal que desempeña o seu traballo no centro de referencia terán a consideración de servizos mínimos os seguintes:
1 xerocultor/a na quenda de mañá.
1 xerocultor/a na quenda de tarde.
Artigo 2. Centro sociocomunitario As Pontes
En todo caso, quedará garantida a apertura e peche do centro mediante a designación dun/dunha traballador/a na súa quenda habitual.
Artigo 3. Garantía dos usuarios
Sen prexuízo do que establecen os artigos anteriores, deberanse observar as normas legais e regulamentarias vixentes en materia de garantías dos usuarios dos correspondentes centros.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 11 de outubro de 2019
RESOLUCIÓN do 1 de outubro de 2019 pola que se dá publicidade aos convenios de colaboración subscritos no segundo cuadrimestre do ano 2019.
Axencia Galega de Infraestruturas — III. Outras disposicións — 14/10/2019

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos pola Axencia Galega de Infraestruturas (AXI) no segundo cuadrimestre do ano 2019, que se incorpora como anexo a esta resolución.
Santiago de Compostela, 1 de outubro de 2019
RESOLUCIÓN do 3 de outubro de 2019, da Secretaría Xeral da Emigración, pola que se lles dá publicidade aos convenios de colaboración subscritos no segundo cuadrimestre de 2019.
Vicepresidencia e Consellería de Presidencia, Administracións Públicas e Xustiza — III. Outras disposicións — 14/10/2019

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación dos convenios subscritos pola Secretaría Xeral da Emigración nos meses de maio, xuño, xullo e agosto do ano 2019 que se incorpora como anexo a esta resolución.
Santiago de Compostela, 3 de outubro de 2019
RESOLUCIÓN do 2 de outubro de 2019 de modificación da composición do Comité Territorial de Ética da Investigación de Pontevedra-Vigo-Ourense.
Consellería de Sanidade — II. Autoridades e persoal — 14/10/2019

O presidente do Comité Territorial de Ética da Investigación de Pontevedra-Vigo-Ourense enviou o día 30.9.2019 un escrito á Secretaría Xeral Técnica da Consellería de Sanidade no cal comunica a renuncia dun membro do Comité Territorial de Ética da Investigación de Pontevedra-Vigo-Ourense e, asemade, propón o nomeamento doutra persoa como novo membro do citado órgano.
Antecedentes:
Mediante a Resolución do 1 de febreiro de 2018, que se publicou no
Diario Oficial de Galicia
do 9.2.2018, concedeuse a renovación da acreditación do Comité Territorial de Ética da Investigación de Pontevedra-Vigo-Ourense, estableceuse a súa sede e nomeáronse como membros as persoas que se relacionaban no seu anexo.
Entre as persoas que se relacionaban no citado anexo figuraba Juan Carlos Rodríguez García, que renuncia agora á súa condición de membro do comité.
Consideracións legais e técnicas:
O Decreto 63/2013, do 11 de abril, polo que se regulan os comités de ética da investigación en Galicia, recolle no capítulo III a regulamentación correspondente aos comités territoriais.
No que atinxe á súa composición, os comités territoriais de ética da investigación terán, segundo dispón o número 1 do artigo 9, «unha composición multidisciplinar e estarán formados por un mínimo de nove e un máximo de quince membros de xeito que se asegure a súa independencia, competencia e experiencia na toma de decisións e no cumprimento das súas funcións».
Na actualidade, o Comité Territorial de Ética da Investigación de Pontevedra-Vigo-Ourense conta con doce membros, e coa modificación que aquí se propón, a composición axústase igualmente ao tope numérico indicado no parágrafo anterior, dado que, xunto coa renuncia dunha persoa, se propón a incorporación doutra como novo membro, que é Eloy Sánchez Hernández, xefe do Servizo de Aparello Dixestivo do Complexo Hospitalario Universitario de Ourense.
Pola súa banda, o número 5 do artigo 9 sinala que «os membros destes comités serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada de homes e mulleres».
Logo de ver o que se expuxo, e de acordo coa proposta que efectuou a Secretaría Xeral Técnica desta consellería,
O cesamento, por causa de renuncia, de Juan Carlos Rodríguez García como membro do Comité Territorial de Ética da Investigación de Pontevedra-Vigo-Ourense.
Así mesmo, o nomeamento de Eloy Sánchez Hernández como novo membro do citado comité territorial.
Santiago de Compostela, 2 de outubro de 2019
ORDE do 2 de outubro de 2019 pola que se resolve a concesión dos premios fin de carreira da Comunidade Autónoma de Galicia para o alumnado que rematou os seus estudos universitarios no ano 2018 nas universidades do Sistema universitario de Galicia.
Consellería de Educación, Universidade e Formación Profesional — III. Outras disposicións — 14/10/2019

Con data do 28 de maio de 2019, publicouse no
Diario Oficial de Galicia
a Orde do 8 de maio de 2019 pola que se establecen as bases reguladoras e se convocan os premios fin de carreira da Comunidade Autónoma de Galicia para o alumnado que rematou os seus estudos universitarios no ano 2018 nas universidades do Sistema universitario de Galicia.
De acordo co establecido no artigo 11 das bases da convocatoria, desde o 17 ao 31 de xullo de 2019 expuxéronse as listaxes provisionais de solicitudes admitidas e excluídas por documentación. Durante ese prazo as persoas interesadas puideron formular reclamacións ou emendar erros e a falta de documentación a través da sede electrónica da Xunta de Galicia (https://sede.xunta.gal) accedendo á carpeta do cidadán da persoa interesada.
Rematado o prazo, as solicitudes admitidas foron estudadas pola comisión avaliadora nomeada na propia orde de convocatoria.
Tendo en conta o anteriormente exposto e atendendo a proposta elaborada pola citada comisión, esta consellería,
Artigo 1
Concederlle o premio fin de carreira da Comunidade Autónoma de Galicia ao alumnado universitario que rematou os seus estudos no ano 2018 nas universidades do Sistema universitario de Galicia, que se relaciona no anexo I da presente orde. O alumnado premiado recibirá unha contribución en metálico de 3.000 euros.
Artigo 2
Denegarlles o premio ás persoas solicitantes que figuran relacionadas no anexo II desta orde e que foron admitidas para participar neste concurso, polas causas que nel se sinalan.
Artigo 3
O incumprimento total ou parcial por parte das persoas beneficiarias de calquera das condicións establecidas na orde de convocatoria do 8 de maio de 2019 constituirá causa determinante de revogación do premio e do seu reintegro, total ou parcial, pola persoa beneficiaria, segundo o disposto no artigo 33 da Lei 9/2007, do 13 de xuño, de subvencións de Galicia.
Artigo 4
Contra esta resolución, que esgota a vía administrativa, as persoas afectadas poderán interpoñer recurso potestativo de reposición ante la conselleira de Educación, Universidade e Formación Profesional no prazo dun mes contado a partir do día seguinte ao da publicación da resolución no DOG, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de outubro de 2019
RESOLUCIÓN do 3 de outubro de 2019, da Dirección Xeral de Orientación e Promoción Laboral, pola que se redistribúen os créditos orzamentarios recollidos na Orde do 17 de abril de 2019 pola que se procede á primeira convocatoria do procedemento TR301K pola que se subvencionan as accións formativas do Plan formativo para o emprego (persoas traballadoras desempregadas) da Comunidade Autónoma de Galicia para os exercicios 2019 e 2020.
Consellería de Economía, Emprego e Industria — III. Outras disposicións — 17/10/2019

Mediante a Orde do 17 de abril de 2019, que se publicou no Diario Oficial de Galicia número 86, do 7 de maio, convocáronse subvencións para a programación de accións formativas dirixidas ás persoas traballadoras desempregadas na Comunidade Autónoma de Galicia para os exercicios 2019 e 2020.
No artigo 2 da orde de convocatoria recóllese o financiamento das axudas previstas con cargo ás aplicacións orzamentarias 09.41.323A.460.1, 09.41.323A.471.0 e 09.41.323A.481.0, cunha contía inicial de 36.000.000 € distribuída entre as anualidades 2019 (6.000.000 €) e 2020 (30.000.000 €) correspondentes a fondos finalistas do Estado.
No mesmo artigo 2 establécese que eses créditos poderán ser obxecto de modificacións nos supostos e nas condicións previstos nos artigos 30 e 31 do Regulamento da Lei de subvencións de Galicia, aprobado polo Decreto 11/2009, do 8 de xaneiro.
Unha vez instruídos os expedientes e obtida a relación de solicitudes que cumpren coas condicións establecidas nas bases reguladoras para adquirir a condición de entidade beneficiaria, faise necesario realizar unha redistribución do crédito entre as distintas aplicacións orzamentarias.
De acordo co disposto no artigo 31 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro (DOG núm. 20, do 29 de xaneiro de 2009) cando a contía total máxima das subvencións convocadas se distribúa entre distintos créditos orzamentarios, a alteración da devandita distribución non precisará de nova convocatoria pero sí das modificacións que procedan no expediente de gasto e da publicación nos mesmos medios que a convocatoria.
Por todo o anterior,
Primeiro. Modificar o crédito destinado ás axudas convocadas pola Orde do 17 de abril de 2019 pola que se procede á primeira convocatoria do procedemento TR301K pola que se subvencionan as accións formativas do Plan formativo para o emprego (persoas traballadoras desempregadas) da Comunidade Autónoma de Galicia para os exercicios 2019 e 2020, redistribuíndo o antedito crédito da seguinte maneira, sen variar o orzamento total:
Anualidade 2019:
Anualidade 2020:
Segundo. Esta modificación, unha vez publicada no Diario Oficial de Galicia, non implicará apertura de prazo para presentar novas solicitudes.
Santiago de Compostela, 3 de outubro de 2019
RESOLUCIÓN do 9 de outubro de 2019, da Secretaría Xeral Técnica da Consellería do Mar, pola que se dá publicidade aos convenios de colaboración subscritos no segundo cuadrimestre do ano 2019.
Consellería do Mar — III. Outras disposicións — 17/10/2019

O artigo 15 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Mar, nos meses de maio, xuño, xullo e agosto de 2019, que se incorpora no anexo a esta resolución.
Santiago de Compostela, 9 de outubro de 2019
RESOLUCIÓN do 6 de setembro de 2019 pola que se procede á publicación das subvencións concedidas en virtude da Orde do 12 de xuño de 2019 pola que se establecen as bases reguladoras e se convocan subvencións, en réxime de concorrencia competitiva, ás entidades privadas sen ánimo de lucro para a realización de programas de carácter sociosanitario.
Consellería de Sanidade — III. Outras disposicións — 17/10/2019

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e do artigo 11 da Orde do 12 de xuño de 2019 (DOG núm. 121, do 27 de xuño), pola que se establecen as bases reguladoras e se convocan subvencións, en réxime de concorrencia competitiva, ás entidades privadas sen ánimo de lucro para a realización de programas de carácter sociosanitario, procédese á publicación das subvencións concedidas en virtude da devandita orde.
Crédito orzamentario inicial: 478.000 €.
Para o ano 2019, 239.000 € con cargo á aplicación 5001.413A.481.21, co código de proxecto 201400027, dos orzamentos xerais da Comunidade Autónoma de Galicia para o ano 2019.
Para o ano 2020, 239.000 € con cargo á aplicación 5001.413A.481.21, co código de proxecto 201400027, dos orzamentos xerais da Comunidade Autónoma de Galicia para o ano 2020.
No que se refire aos beneficiarios, importes concedidos e finalidade da subvención: véxase anexo.
Santiago de Compostela, 6 de setembro de 2019
RESOLUCIÓN do 19 de setembro de 2019, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos no segundo cuadrimestre do ano 2019.
Vicepresidencia e Consellería de Presidencia, Administracións Públicas e Xustiza — III. Outras disposicións — 17/10/2019

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no
Diario Oficial de Galicia
unha relación dos convenios subscritos referida ao cuadrimestre anterior, para os efectos de cumpriren coas obrigacións legais fixadas.
En consecuencia, e para dar cumprimento a esa obriga,
Artigo 1
Darlle publicidade á relación dos convenios subscritos pola Vicepresidencia e Consellería de Presidencia, Administracións Públicas e Xustiza nos meses de maio, xuño, xullo e agosto do ano 2019, que se incorpora como anexo I a esta resolución.
Artigo 2
Darlle publicidade á relación dos convenios subscritos pola Vicepresidencia e Consellería de Presidencia, Administracións Públicas e Xustiza nos meses de xaneiro, febreiro, marzo e abril do ano 2019, que se incorpora como anexo II a esta resolución.
Santiago de Compostela, 19 de setembro de 2019
DECRETO 122/2019, do 10 de outubro, polo que se dispón que cese José Ignacio Villar García como director do ente público Portos de Galicia.
Consellería do Mar — II. Autoridades e persoal — 11/10/2019

En virtude do establecido no artigo 15.2 da Lei 6/2017, do 12 de decembro, de portos de Galicia, nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Mar, e logo de deliberación do Consello da Xunta de Galicia, na súa reunión do día dez de outubro de dous mil dezanove,
Que cese, por petición propia, José Ignacio Villar García, como director do ente público Portos de Galicia, agradecéndolle os servizos prestados.
Santiago de Compostela, dez de outubro de dous mil dezanove
CORRECCIÓN DE ERROS. Orde do 10 de setembro de 2019 pola que se regula o procedemento para a acreditación dos campus de especialización do Sistema universitario de Galicia (código de procedemento ED442B).
Consellería de Educación, Universidade e Formación Profesional — I. Disposicións xerais — 21/10/2019

Advertido erro na orde citada, publicada no
Diario Oficial de Galicia
núm. 177, do 18 de setembro de 2019, cómpre facer as seguintes correccións:
Na páxina 40482, no parágrafo primeiro do artigo 7, onde di: «A solicitude deberá ir acompañada da seguinte documentación (os formatos obrigatorios estarán dispoñibles en www.edu.xunta.gal) e referirase ao período de financiamento anterior ao ano 2019 que corresponda segundo os casos e á planificación para os próximos 4 anos:», debe dicir: «A solicitude deberá ir acompañada da seguinte documentación (os formatos obrigatorios estarán dispoñibles en www.edu.xunta.gal) e referirase ao período de financiamento establecido no artigo 4 desta orde e á planificación para os próximos 4 anos:».
Na páxina 40489, no parágrafo primeiro do artigo 15, onde di: «A documentación terá que ser permanentemente actualizada e estar dispoñible na universidade para a súa comprobación polo persoal da Administración autonómica que realice funcións de inspección, avaliación, acreditación e planificación, de acordo co previsto no artigo 62.1 da Orde UMA/11/2019, do 14 de marzo», debe dicir: «A documentación terá que ser permanentemente actualizada e estar dispoñible na universidade para a súa comprobación polo persoal da Administración autonómica que realice funcións de inspección, avaliación, acreditación e planificación, de acordo co previsto na disposición transitoria segunda da Lei 6/2013, do 13 de xuño, do Sistema universitario de Galicia (DOG núm. 125, do 3 de xullo)».
RESOLUCIÓN do 10 de outubro de 2019, da Secretaría Xeral Técnica da Consellería do Mar, pola que se dá publicidade a unha encomenda de xestión ao medio propio Fundación Centro Tecnolóxico do Mar para ser executada durante os anos 2019 e 2020.
Consellería do Mar — III. Outras disposicións — 21/10/2019

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á encomenda coas seguintes características:
– Resolución do 1 de outubro de 2019, da Consellería do Mar, pola que se encarga ao medio propio Fundación Centro Tecnolóxico do Mar (Cetmar) a realización polo sistema de «administración» das accións para dar apoio técnico para o desenvolvemento dunha orde de axudas para recolla de residuos, elaboración da documentación asociada e para a avaliación das solicitudes.
– Actividade: realización das actuacións relativas á execución polo Centro Tecnolóxico do Mar-Fundación Cetmar das accións necesarias para dar o apoio técnico necesario para desenvolvemento dunha orde de axudas para a recolla de residuos, a elaboración da documentación asociada e para a avaliación das solicitudes de acordo coas condicións establecidas no prego de condicións aprobado para o efecto.
– Natureza e alcance da xestión encomendada: encomenda de xestión a medios propios ao ter a Fundación Centro Tecnolóxico do Mar (Cetmar) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 2 de outubro de 2019 ata o 31 de decembro de 2020.
– Financiamento: con cargo aos orzamentos da Comunidade Autónoma de Galicia para os anos 2019 e 2020, na aplicación orzamentaria 15.02.723A.640.1, código do proxecto 2016 00287.
Santiago de Compostela, 10 de outubro de 2019
RESOLUCIÓN do 17 de outubro de 2019 pola que se modifica a distribución do crédito orzamentario da Resolución do 28 de maio de 2019 pola que se aproban as bases, en réxime de concorrencia non competitiva, de subvencións ás actividades de distribución para industrias culturais, e se convocan para o ano 2019.
Axencia Galega das Industrias Culturais — III. Outras disposicións — 21/10/2019

Mediante a Resolución do 28 de maio de 2019 (DOG núm. 101, do 29 de maio) aprobáronse as bases reguladoras, en réxime de concorrencia non competitiva, de subvencións ás actividades de distribución para industrias culturais, e se convocaron para o ano 2019.
O artigo 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, establece que cando a contía total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
A base cuarta parágrafo dous da Resolución do 28 de maio de 2019 prevé que o importe máximo para o financiamento das axudas incluídas na convocatoria é de 460.000 euros, dos cales 230.000 euros son para artes escénicas (modalidades A1, A2, A3 e A4) e 230.000 euros para música (modalidades B1, B2 e B3) da partida orzamentaria 2019.11.A1.432.B.470.0, para o ano 2019.
Unha vez rematado o prazo de presentación de solicitudes, o día 31 de xullo, e dado que non houbo suficientes nas modalidades B para esgotar o crédito xa que non é posible coñecer de antemán o número delas, e co fin de optimizar os recursos dispoñibles para esta convocatoria, atender o maior número de proxectos das modalidades A que cumpren cos requisitos exixidos para seren subvencionados e que poidan percibir subvención, tendo en conta o anterior,
Modificar a distribución do importe máximo da convocatoria 460.000 euros determinado na base cuarta parágrafo dous, dos cales 267.635,70 euros son para artes escénicas (modalidades A1, A2, A3 e A4) e 192.364,30 euros para música (modalidades B1, B2 e B3) da partida orzamentaria 2019.11.A1.432.B.470.0, para o ano 2019.
Santiago de Compostela, 17 de outubro de 2019
EXTRACTO da Orde do 10 de outubro de 2019 pola que se aproban as bases que rexen os premios Talento Mozo Galicia e se procede á súa convocatoria para o ano 2019 (código de procedemento BS327A).
Consellería de Política Social — III. Outras disposicións — 21/10/2019

BDNS (Identif.): 477465.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser beneficiarias as persoas mozas que teñan entre 18 e 30 anos e estean domiciliadas na Comunidade Autónoma de Galicia na data en que finalice o prazo de presentación de candidaturas e que conten cunha traxectoria relevante na modalidade do premio a que concorran. Para estes efectos, os méritos que motivan a candidatura deben estar referidos a circunstancias acreditadas con carácter previo á data de publicación da convocatoria.
Segundo. Obxecto
Regular o procedemento de concesión dos premios ao talento mozo na Comunidade Autónoma de Galicia para o recoñecemento de traxectorias excelentes e proxectos impulsados e postos en marcha por mozos e mozas galegos, e proceder á súa convocatoria para o ano 2019.
Cos premios Talento Mozo Galicia tratarase de recoñecer e visibilizar o talento e capacidades da xuventude galega, nas modalidades de Ciencia, Rural, Deporte, Empresa e Cultura e Creación.
Terceiro. Bases reguladoras e convocatoria
Orde do 10 de outubro de 2019 pola que se aproban as bases que rexen os premios Talento Mozo Galicia e se procede á súa convocatoria para o ano 2019 (código de procedemento BS327A).
Cuarto. Contía
A contía global da convocatoria é de 25.000 euros con cargo á aplicación orzamentaria 13.05.313A.480.1 consignada na Lei 2/2018, do 26 de decembro, de orzamentos xerais da Comunidade Autónoma de Galicia para o ano 2019.
Outorgarase un premio en cada unha das modalidades establecidas na orde de convocatoria, cuxa dotación económica será de 5.000 euros por modalidade.
Quinto. Prazo de presentación de solicitudes
Un mes, que se contará a partir do día seguinte ao da publicación da orde de convocatoria no Diario Oficial de Galicia.
Sexto. Outros datos
A concesión da axuda tramitarase en réxime de concorrencia competitiva. Para a valoración dos expedientes constituirase un xurado cuxos membros serán designados entre persoas destacadas no ámbito institucional e/ou socialmente pola súa relevancia profesional e persoal en cada unha das modalidades dos premios.
O premio é compatible con outros outorgados coa mesma finalidade por todo tipo de organismos públicos ou privados.
Santiago de Compostela, 10 de outubro de 2019
RESOLUCIÓN do 9 de outubro de 2019, da Secretaría Xeral de Política Lingüística, pola que se fixan as datas de realización das probas para a obtención dos certificados de lingua galega, niveis Celga 2 e 4, no ano 2019, que foron convocadas mediante a Resolución do 2 de setembro de 2019 (código de procedemento PL500C).
Consellería de Cultura e Turismo — III. Outras disposicións — 21/10/2019

Mediante a Resolución do 2 de setembro de 2019, da Secretaría Xeral de Política Lingüística, convocáronse as probas para a obtención dos certificados de lingua galega, niveis Celga 2 e 4, no ano 2019 (código de procedemento PL500C) (DOG núm. 171, do 10 de setembro). Segundo o sinalado no seu punto terceiro, as datas concretas de realización das probas, que serán na segunda quincena do mes de novembro de 2019, serán debidamente publicitadas no Diario Oficial de Galicia, así como na páxina web da Secretaría Xeral de Política Lingüística (http://www.lingua.gal), cun mínimo de 15 días naturais antes da data fixada para o primeiro exame.
De acordo con isto,
Fixar as seguintes datas de realización das probas para a obtención dos certificados de lingua galega (Celga) convocadas mediante a Resolución do 2 de setembro de 2019:
– Celga 4, en Santiago de Compostela e en Ponferrada: 16 de novembro de 2019.
– Celga 2, en Santiago de Compostela e en Ponferrada: 17 de novembro de 2019.
No caso daquelas persoas as cales, atendendo a causas xustificadas, se lles concedese algún tipo de adaptación ou apoio para que poidan levar a cabo as probas, a data de realización destas seralles comunicada directamente pola Secretaría Xeral de Política Lingüística.
As sedes e horarios de realización das probas, así como as listaxes de persoas admitidas para cada nivel e localidade, poden consultarse na web da Secretaría Xeral de Política Lingüística (http://www.lingua.gal).
As persoas admitidas deberán presentarse 30 minutos antes da hora de inicio da proba provistas do documento que acredite a súa personalidade (DNI, NIE ou pasaporte) e mais dun bolígrafo. Lémbrase ademais, respecto da proba oral de cada nivel Celga, que esta será posterior á proba escrita. A hora concreta en que cada persoa deberá estar presente para realizar a dita proba oral publicarase na sede correspondente unha vez que remate a proba escrita.
Santiago de Compostela, 9 de outubro de 2019
RESOLUCIÓN do 9 de outubro de 2019, da Dirección Xeral de Comercio e Consumo, pola que se dá publicidade das axudas concedidas ao abeiro da Orde do 11 de abril de 2019 pola que se establecen as bases reguladoras para a concesión, en réxime de concorrencia competitiva, de subvencións para a innovación, a dixitalización e a implantación de novas fórmulas de comercialización e expansión do sector comercial e artesanal e se procede á súa convocatoria para o ano 2019 (código de procedemento CO300C).
Consellería de Economía, Emprego e Industria — III. Outras disposicións — 21/10/2019

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 23 das bases reguladoras da orde, publícanse as subvencións concedidas por resolución da directora xeral de Comercio e Consumo, por delegación do conselleiro de Economía, Emprego e Industria (Orde do 10 de xuño de 2016, DOG núm. 131), relacionadas no anexo.
Norma reguladora: Orde do 11 de abril de 2019 pola que se establecen as bases reguladoras para a concesión, en réxime de concorrencia competitiva, de subvencións para a innovación, a dixitalización e a implantación de novas fórmulas de comercialización e expansión do sector comercial e artesanal, e se procede á súa convocatoria para o ano 2019 (código de procedemento CO300C).
Crédito orzamentario: 4.486.340,54 €.
Aplicación orzamentaria: 09.30.751A.770.1.
Finalidade: a concesión de subvencións para a innovación, a dixitalización e a implantación de novas fórmulas de comercialización e expansión do sector comercial e artesanal.
Santiago de Compostela, 9 de outubro de 2019
CORRECCIÓN DE ERROS. Resolución do 16 de setembro de 2019, da Secretaría Xeral Técnica da Consellería de Cultura e Turismo, pola que se lles dá publicidade aos convenios de colaboración subscritos no segundo cuadrimestre do ano 2019.
Consellería de Cultura e Turismo — III. Outras disposicións — 11/10/2019

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
A Resolución do 16 de setembro de 2019, da Secretaría Xeral Técnica, pola que se lles dá publicidade aos convenios de colaboración subscritos pola Consellería de Cultura e Turismo durante o segundo cuadrimestre do ano 2019, foi publicada no
Diario Oficial de Galicia
o 27 de setembro de 2019.
Advertido erro na dita resolución, publicada no
Diario Oficial de Galicia
número 184, do 27 de setembro de 2019, cómpre efectuar a seguinte corrección:
Na páxina 42833, no anexo, onde di:
Debe dicir:
RESOLUCIÓN do 1 de outubro de 2019 pola que se lles dá publicidade aos convenios de colaboración subscritos no segundo cuadrimestre do ano 2019.
Axencia Galega das Industrias Culturais — III. Outras disposicións — 11/10/2019

O artigo 15 da Lei 1/2016, do 18 de xaneiro, de transparencia e bo goberno impón a cada Consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Darlle publicidade á relación dos convenios subscritos pola Axencia Galega das Industrias Culturais (Agadic) no segundo cuadrimestre do ano 2019, que se incorpora como anexo a esta resolución.
Santiago de Compostela, 1 de outubro de 2019
ORDE do 4 de outubro de 2019 pola que se establecen os domingos e festivos en que se autoriza a apertura de establecementos comerciais durante o ano 2020.
Consellería de Economía, Emprego e Industria — III. Outras disposicións — 11/10/2019

A Lei 13/2006, do 27 de decembro, de horarios comerciais de Galicia (DOG do 28 de decembro), modificada pola Lei 1/2013, do 13 de febreiro (DOG do 14 de febreiro) determina no artigo 5 que os domingos e días festivos en que os establecementos comerciais poderán permanecer abertos ao público serán, como máximo, de dez ao ano.
O artigo 6 do mesmo texto legal sinala que os domingos e festivos de apertura serán determinados para cada período anual mediante orde da consellería que posúa as competencias en materia de comercio, que se publicará no
Diario Oficial de Galicia
antes do 15 de outubro do ano anterior ao da súa aplicación, logo da consulta ás asociacións de consumidores máis representativas con implantación en toda a comunidade, ao Consello Galego de Cámaras Oficiais de Comercio, Industria e Navegación de Galicia e ás demais organizacións empresariais e sindicais do sector comercial máis representativas de Galicia.
Con independencia do establecido no parágrafo anterior e co obxectivo de protexer os intereses comerciais nos diferentes concellos, así que fosen publicadas no
Diario Oficial de Galicia
as datas ás que fai referencia este artigo, calquera concello poderá solicitar da consellería competente en materia de comercio a modificación de dúas datas para o seu termo municipal. Esta solicitude deberá ser motivada e realizarse antes do 15 de novembro, e terá que presentarse acompañada dos informes emitidos pola cámara de comercio, industria e navegación da zona e polas organizacións empresariais e sindicais do sector comercial máis representativas. A consellería resolverá no prazo de quince (15) días, contados desde a presentación da solicitude. De transcorrer o devandito prazo sen resolución expresa, considerarase estimada a petición. Con anterioridade ao 15 de decembro serán publicados no
Diario Oficial de Galicia
os cambios que se aprobasen.
A Consellería de Economía, Emprego e Industria ten competencia en materia de comercio, de acordo co disposto no Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria (DOG do 25 de xaneiro de 2018).
En aplicación dos citados preceptos, logo da consulta efectuada aos axentes socioeconómicos determinados pola lei, e tendo en conta o interese xeral do comercio e dos consumidores, procédese á fixación dos 10 domingos e festivos que, para os efectos do exercicio da actividade comercial, terán a condición de hábiles durante o ano 2020.
Polo tanto, en uso das facultades que teño conferidas,
Artigo único. Os domingos e festivos en que os establecementos comerciais poderán permanecer abertos ao público durante o ano 2020 son:
5 de xaneiro
12 de xaneiro
9 de abril
5 de xullo
11 de outubro
29 de novembro
6 de decembro
13 de decembro
20 de decembro
27 de decembro
Santiago de Compostela, 4 de outubro de 2019
ORDE do 30 de setembro de 2019 de nomeamento dun membro do Consello de Bioética de Galicia.
Consellería de Sanidade — II. Autoridades e persoal — 04/10/2019

Desde o Consello de Bioética de Galicia enviouse escrito ao conselleiro de Sanidade no cal se propón o nomeamento de Juan Carlos Trillo Alonso como membro do citado consello.
Antecedentes:
A Orde do 16 de outubro de 2015 pola que se regulan as funcións, a composición e o funcionamento do Consello de Bioética de Galicia foi obxecto de publicación no
Diario Oficial de Galicia
(DOG) do día 27 de outubro.
Publicouse no DOG do día 23 de novembro de 2015 a Orde do 16 de novembro de 2015, mediante a cal se nomearon os membros integrantes do Consello de Bioética de Galicia e, posteriormente, esta composición mudou parcialmente en dúas ocasións, con publicación no DOG do 13 de marzo e 14 de xuño de 2019.
Consideracións legais e técnicas:
De conformidade co parágrafo II do número 1 do artigo 3 da Orde do 16 de outubro de 2015, os membros do Consello de Bioética de Galicia serán nomeados e cesados pola persoa titular da consellería con competencias en materia de sanidade por un período de tres anos, prorrogables por outro período de igual duración. Tanto o nomeamento como o cesamento serán publicados no
Diario Oficial de Galicia
.
Pola súa banda, no que atinxe á composición numérica, segundo dispón o referido número 1 do artigo 3 da orde, o Consello de Bioética de Galicia estará integrado por un máximo de vinte membros, que deberán dispor de titulación en Ciencias da Saúde, Humanidades ou Ciencias Xurídicas e Sociais. Polo menos a metade deles deberá ter formación en bioética.
Na actualidade, a composición do Consello axústase ao citado tope numérico e, coa vontade de mantelo, propúxose o nomeamento de Juan Carlos Trillo Alonso.
Logo de ver o que se expuxo,
O nomeamento de Juan Carlos Trillo Alonso como membro do Consello de Bioética de Galicia.
Santiago de Compostela, 30 de setembro de 2019